
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 155
                                                               din 27 august 2020
pentru modificarea anexei la Hotărârea Consiliului Local Sighișoara nr. 217/28.11.2019 privind intabularea dreptului de proprietate privată a Municipiului Sighișoara asupra unor imobile – terenuri 
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 18.972/11.08.2020 şi la Consiliul Local Sighișoara cu nr. 19.689/18.08.2020, de referatul de aprobare, înregistrat cu nr. 18.974/11.08.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere că imobilul – teren înscris în Cartea Funciară cu nr. 53002 (CF vechi nr. 268), nr. top. 2945/1, 2946, prevăzut în anexa la Hotărârea Consiliului Local Sighișoara nr. 217/28.11.2019 privind intabularea dreptului de proprietate privată a Municipiului Sighișoara asupra unor imobile – terenuri, la poziția nr. 34, a fost intabulat în proprietatea Municipiului Sighișoara în suprafață de 295 mp. și că este necesară modificarea, prin diminuarea suprafeței la 147,5 mp., ținând cont că, cota actuală a Municipiului Sighișoara este de ½ din suprafața totală de 295 mp., iar diferența, cota de ½ fiind intabulată cu drept de proprietate în favoarea domnului Theil Martin, iar dintr-o eroare materială Municipiul Sighișoara are intabulat dreptul de proprietate în cota actuală de 1/1 parte asupra întregii suprafețe de teren;

Având în vedere Hotărârea Consiliului Local Sighișoara nr. 217/28.11.2019 privind intabularea dreptului de proprietate privată a Municipiului Sighișoara asupra unor imobile – terenuri, cu referire la poziția nr. 34 din anexa hotărârii;

Având în vedere că, în exercitarea atribuțiilor conferite prin art. 129 alin. (2), lit. ,,cˮ din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, Consiliul Local al Municipiului Sighișoara administrează domeniul public și privat al Municipiului Sighișoara;

Având în vedere prevederile art. 555 - 556 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, pentru clarificarea situației în ceea ce privește suprafața de teren, proprietate privată a Municipiului Sighișoara, se impune adoptarea unei hotărâri a Consiliului Local cu privire la rectificarea suprafeței de teren și implicit a înscrierilor de carte funciară cu privire la aceasta;
Având în vedere Raportul de specialitate al Direcției Administrarea Patrimoniului, înregistrat cu nr. 18.973/11.08.2020, prin care se propune modificarea anexei la Hotărârea Consiliului Local Sighișoara nr. 217/28.11.2019 privind intabularea dreptului de proprietate privată a Municipiului Sighișoara asupra unor imobile – terenuri;

Având în vedere avizele favorabile ale tuturor comisiilor pe domenii de specialitate;
În temeiul  art. 129 alin. (2) lit. ,,c” și alin. (14), art. 139 alin. (1) și alin. (3) lit. ,,gˮ și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, 

H O T Ă R Ă Ş T E:

Art. 1. Se aprobă modificarea anexei la Hotărârea Consiliului Local Sighișoara nr. 217/28.11.2019 privind intabularea dreptului de proprietate privată a Municipiului Sighișoara asupra unor imobile – terenuri, în sensul modificării suprafeței de teren de natură intravilan, situat în Sighișoara, str. Ștefan cel Mare, nr. 49, care figurează la poziția nr. 34, respectiv diminuarea suprafeței terenului înscris în Cartea Funciară cu nr. 53002 (CF vechi nr. 268), nr. top. 2945/1, 2946, de la suprafața de 295 mp. la suprafața de 147,5 mp.

Art. 2. Prezenta hotărâre se va depune la Biroul de Cadastru și Publicitate Imobiliară Sighișoara în vederea rectificării înscrierilor în Cartea funciară cu privire la imobil, așa cum sunt acestea prevăzute în prezenta hotărâre.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Public Cadastru și Agricultură – Direcţia Administrarea Patrimoniului și Biroul Buget, Contabilitate, Salarizare – Direcția Economică din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

        Sîrbu Ioan - Iulian      
                                               Contrasemnează pentru legalitate
                                      SECRETARUL GENERAL al municipiului,
                                                               Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  3 ex. Direcția Administrarea Patrimoniului;

  1 ex. Biroul Juridic;

  1 ex. Biroul Buget, Contabilitate, Salarizare – Direcția Economică;

  2 ex. Biroul Public Cadastru și Agricultură.

14 ex.

B.A. 

